CELEX: 31999R1943
Language: sl
Date: 1999-09-10 00:00:00
Title: Uredba Komisije (ES) št. 1943/1999 z dne 10. septembra 1999 o spremembi prilog I, II in III k Uredbi Sveta (EGS) št. 2377/90 o določitvi postopka Skupnosti za določanje najvišjih dovoljenih vrednosti ostankov zdravil za uporabo v veterinarski medicini v živilih živalskega izvoraBesedilo velja za EGP

Pomembno pravno obvestilo

|

31999R1943

Uradni list L 241 , 11/09/1999 str. 0009 - 0012

		Uredba Komisije (ES) št. 1943/1999z dne 10. septembra 1999o spremembi prilog I, II in III k Uredbi Sveta (EGS) št. 2377/90 o določitvi postopka Skupnosti za določanje najvišjih dovoljenih vrednosti ostankov zdravil za uporabo v veterinarski medicini v živilih živalskega izvora(Besedilo velja za EGP)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske skupnosti,ob upoštevanju Uredbe Sveta (EGS) št. 2377/90 z dne 26. junija 1990 o določitvi postopka Skupnosti za določanje najvišjih dovoljenih vrednosti ostankov zdravil za uporabo v veterinarski medicini v živilih živalskega izvora [1], kakor je bila nazadnje spremenjena z Uredbo Komisije (ES) št. 1942/1999 [2], ter zlasti členov 6, 7 in 8 Uredbe,(1) ker je treba v skladu z Uredbo (EGS) št. 2377/90 postopno določiti najvišje dovoljene vrednosti ostankov za vse farmakološko aktivne snovi, ki se uporabljajo v Skupnosti v zdravilih za uporabo v veterinarski medicini, namenjenih živalim za proizvodnjo živil;(2) ker je treba najvišje dovoljene vrednosti ostankov določiti šele potem, ko se v okviru Odbora za zdravila za uporabo v veterinarski medicini preučijo vsi ustrezni podatki o varnosti ostankov zadevnih snovi za potrošnike živil živalskega izvora in vplivu ostankov na industrijsko predelavo živil;(3) ker je treba pri določanju najvišjih dovoljenih vrednosti ostankov zdravil za uporabo v veterinarski medicini v živilih živalskega izvora določiti živalske vrste, v katerih so lahko ostanki prisotni, mejne vrednosti, do katerih so lahko prisotni v vsakem zadevnem mesnem tkivu, pridobljenem iz zdravljene živali (ciljno tkivo), in naravo ostanka, ki je pomemben za spremljanje ostankov (marker ostanek);(4) ker je za nadzor ostankov, kakor je določen v ustrezni zakonodaji Skupnosti, običajno treba določiti najvišje dovoljene vrednosti ostankov za ciljna tkiva jeter ali ledvic; ker pa se jetra in ledvice pogosto odstranijo iz klavnih trupov, namenjenih za mednarodno trgovino, je torej treba vedno določiti najvišje dovoljene vrednosti ostankov tudi za mišična ali maščobna tkiva;(5) ker je treba v primeru zdravil za uporabo v veterinarski medicini, namenjenih nesnicam, živalim v laktaciji ali čebelam delavkam, določiti tudi najvišje dovoljene vrednosti ostankov za jajca, mleko ali med;(6) ker je treba v Prilogo I k Uredbi (EGS) št. 2377/90 vnesti eprinomektin;(7) ker je treba v Prilogo II k Uredbi (EGS) št. 2377/90 vnesti cefoperazon in atropin;(8) ker je treba zato, da se omogoči končanje znanstvenih študij, v Prilogo III k Uredbi (EGS) št. 2377/90 vnesti cefoperazon;(9) ker je treba zato, da se omogoči končanje znanstvenih študij, podaljšati veljavnost začasnih najvišjih dovoljenih vrednosti ostankov, ki so bile določene v Prilogi III k Uredbi (EGS) št. 2377/90, za klavulansko kislino;(10) ker je treba do začetka veljavnosti te uredbe dopustiti rok 60 dni, da lahko države članice dovoljenja za promet z zadevnimi zdravili za uporabo v veterinarski medicini, ki so bila izdana v skladu z Direktivo Sveta 81/851/EGS [3], kakor je bila nazadnje spremenjena z Direktivo 93/40/EGS [4], po potrebi prilagodijo določbam te uredbe;(11) ker so ukrepi, predvideni v tej uredbi, v skladu z mnenjem Stalnega odbora za zdravila za uporabo v veterinarski medicini,SPREJELA NASLEDNJO UREDBO:Člen 1Priloge I, II in III k Uredbi (EGS) št. 2377/90 se spremenijo, kakor je določeno v Prilogi k tej uredbi.Člen 2Ta uredba začne veljati 60. dan po objavi v Uradnem listu Evropskih skupnosti.Ta uredba je v celoti zavezujoča in se neposredno uporablja v vseh državah članicah.V Bruslju, 10. septembra 1999Za KomisijoKarel Van MiertČlan Komisije[1] UL L 224, 18.8.1990, str. 1.[2] UL L 241, 11.9.1999, str. 4.[3] UL L 317, 6.11.1981, str. 1.[4] UL L 214, 24.8.1993, str. 31.--------------------------------------------------PRILOGAPriloga I k Uredbi (EGS) št. 2377/90 se spremeni:2. Učinkovine proti parazitom2.3 Učinkovine, ki delujejo proti endo- in ektoparazitom2.3.1 Avermektini"Farmakološko aktivna snov | Marker ostanek | Živalska vrsta | MRL | Ciljna tkiva | Druge določbe |Eprinomektin | Eprinomektin B1a | Govedo | 50 μg/kg | Mišice | |250 μg/kg | Maščoba | |1 500 μg/kg | Jetra | |300 μg/kg | Ledvice | |20 μg/kg | Mleko" | |Priloga II k Uredbi (EGS) št. 2377/90 se spremeni:2. Organske spojine"Farmakološko aktivna snov | Živalska vrsta | Druge določbe |Atropin | Vse vrste za proizvodnjo živil | |Cefoperazon | Govedo | Samo za intramamarno uporabo pri molznicah in za vsa tkiva razen za mleko" |Priloga III k Uredbi (EGS) št. 2377/90 se spremeni:1. Učinkovine proti infekcijam1.2 Antibiotiki1.2.1 Inhibitorji beta-laktamaze"Farmakološko aktivna snov | Marker ostanek | Živalska vrsta | MRL | Ciljna tkiva | Druge določbe |Klavulanska kislina | Klavulanska kislina | Govedo, ovce | 200 μg/kg | Mleko | Začasne MRL prenehajo veljati 1. julija 2001 |Govedo, ovce, prašiči | 200 μg/kg | Mišice |200 μg/kg | Maščoba |200 μg/kg | Jetra |200 μg/kg | Ledvice" |1.2.4 Cefalosporini"Farmakološko aktivna snov | Marker ostanek | Živalska vrsta | MRL | Ciljna tkiva | Druge določbe |Cefoperazon | Cefoperazon | Govedo | 50 μg/kg | Mleko | Začasne MRL prenehajo veljati 1. januarja 2001" |--------------------------------------------------